
				       Ψ Α Χ Ν Α, ΟΚΤΩΒΡΙΟΣ 2026


Ι. ΤΕΧΝΙΚΗ ΕΚΘΕΣΗ
Η παρούσα μελέτη αφορά την ανάθεση σε εξωτερικό συνεργάτη της σύνταξης των οικονομικών καταστάσεων των ετών 2024 & 2025 του Δ. Διρφύων - Μεσσαπίων βάσει του κλαδικού λογιστικού σχεδίου των Ο.Τ.Α. (Π.Δ. 315/99). Αναλυτικά : 
1. ΓΕΝΙΚΑ ΣΤΟΙΧΕΙΑ - ΑΡΜΟΔΙΟΤΗΤΑ – ΣΚΟΠΙΜΟΤΗΤΑ
1.Α. Η υποχρέωση της εφαρμογής της διπλογραφικής μεθόδου στους Ο.Τ.Α. Α’ βαθμού 
Η εφαρμογή της διπλογραφικής μεθόδου στους Δήμους της χώρας είναι υποχρεωτική, όπως αποδεικνύεται κατωτέρω: 
· Άρθρο 3 του Π.Δ. 205/98 (ΦΕΚ 163Α') «Περί ορισμού του περιεχομένου και του χρόνου ενάρξεως της εφαρμογής του Κλαδικού Λογιστικού Σχεδίου Νομικών Προσώπων Δημοσίου Δικαίου» θεσμοθετήθηκε η υποχρέωση εφαρμογής του ανωτέρω Κλαδικού Λογιστικού Σχεδίου από τους Οργανισμούς Τοπικής Αυτοδιοίκησης όλων των βαθμών απο την 1η Ιανουαρίου 2001.
· Άρθρο 3 του Π.Δ. 315/99 (ΦΕΚ-302 Α') «Περί ορισμού του περιεχομένου και του χρόνου ενάρξεως της εφαρμογής του Κλαδικού Λογιστικού Σχεδίου Δήμων και Κοινοτήτων (Ο.Τ.Α. Α' Βαθμού)» καταργήθηκε η υποχρέωση των Ο.Τ.Α. Α’ βαθμού εφαρμογής του Π.Δ. 205/98 ‘όπως τροποποιήθηκε με την ΚΥΑ 4604/2005 (Β΄ 163/10.02.2005) και θεσπίστηκε η υποχρέωση εφαρμογής του ανωτέρω κλαδικού λογιστικού σχεδίου (Π.Δ. 315/99) από την 1η Ιανουαρίου 2000 για τους Δήμους και τις Κοινότητες της Πρωτοβάθμιας Αυτοδιοίκησης που είχαν, είτε πληθυσμό άνω των 5.000 κατοίκων σύμφωνα με την τελευταία γενική απογραφή πληθυσμού, είτε έσοδα άνω των δρχ. 500 εκατομμυρίων δραχμών ετησίως.
· Ν. 5314/2026 (ΦΕΚ 103 Α΄/29-06-2026) «Κώδικας Τοπικής Αυτοδιοίκησης», όπως τροποποιήθηκε με τον Ν. 5321/2026 (ΦΕΚ 114 Α΄/20-07-2026), κωδικοποιούνται οι διατάξεις που διέπουν την οικονομική διοίκηση των Δήμων. Ειδικότερα, τα άρθρα 515 έως 518 ρυθμίζουν τις χρηματοοικονομικές αναφορές, την κατάρτιση των χρηματοοικονομικών καταστάσεων, τον έλεγχο, την έγκριση και τη δημοσίευσή τους.
· Ν. 3871/10 (ΦΕΚ Α΄141/17.8.2010) «Δημοσιονομική Διαχείριση και Ευθύνη» ο οποίος επιφέρει σημαντικές αλλαγές στο Δημόσιο Λογιστικό, τροποποιώντας τον Ν. 2362/95 (ΦΕΚ 247 Α΄). Στις διατάξεις του άρθρου 46 του ανωτέρω νόμου (οι οποίες τροποποιούν το άρθρο 110 του Ν. 2362/95) γίνεται ακόμη μία αναφορά στην υποχρέωση των Δήμων να τηρούν την διπλογραφική μέθοδο εφαρμόζοντας το Π.Δ. 315/99 (ΦΕΚ 302 Α΄) «Περί του ορισμού του περιεχομένου και του χρόνου ενάρξεως της εφαρμογής του Κλαδικού Λογιστικού Σχεδίου Δήμων και Κοινοτήτων (Ο.Τ.Α. Α΄ Βαθμού)» όπως αυτό έχει τροποποιηθεί και ισχύει. 
· Άρθρο 156 του Ν. 4270/2014 (ΦΕΚ 143/τ.Α/28-6-2014) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις», ο οποίος αντικατέστησε τον Ν. 2362/95, γίνεται ακόμη μία αναφορά στην υποχρέωση των Δήμων να εφαρμόζουν Π.Δ. 315/99 μέχρι την ισχύ του Π.Δ. 54/18 (ΦΕΚ 103 Α/13-06-2018).
· Π.Δ. 54/18 (ΦΕΚ 103 Α/13-06-2018) : «Ορισμός του περιεχομένου και του χρόνου έναρξης της εφαρμογής του Λογιστικού Πλαισίου της Γενικής Κυβέρνησης» και πιο συγκεκριμένα το αρθρο 15  παράγραφος 4 του ανωτέρω Π.Δ. αναφέρεται ότι «Οι λοιπές οντότητες της Γενικής Κυβέρνησης, οι οποίες εμπίπτουν στο πεδίο εφαρμογής του παρόντος π.δ., υποχρεούνται να θέσουν σε πλήρη εφαρμογή τις διατάξεις του παρόντος μέχρι την 01.01.2023, το αργότερο και σε ημερομηνία που θα οριστεί με την έκδοση αντίστοιχου προεδρικού διατάγματος». Όπως τροποποιήθηκε και ισχύει με το άρθρο 123 του Ν. 4964/22, (ΦΕΚ-150 Α/30-7-22) και με την υπ’ αριθμ. 2/905/ΔΛΓΚ-13/01/2025 εγκύκλιο του Υπουργείου Οικονομικών με θέμα «Εφαρμογή του Λογιστικού Πλαισίου της Γενικής Κυβέρνησης στις λοιπές οντότητες (φορείς) της Γενικής Κυβέρνησης στο πλαίσιο της Λογιστικής Μεταρρύθμισης» αναφέρεται ότι οι λοιπές οντότητες της Γενικής Κυβέρνησης πρέπει να προβούν στις απαραίτητες ενέργειες, έτσι ώστε να είναι σε θέση να εφαρμόσουν πλήρως το Λογιστικό Πλαίσιο Γενικής Κυβέρνησης από 1.1.2026. 

1.Β. Η υποχρέωση σύνταξης χρηματοοικονομικών καταστάσεων με βάση τα ΚΛΣ (Π.Δ. 315/99) 
[bookmark: _Hlk30408475]Ο Δήμος, ως φορέας που εφαρμόζει τη διπλογραφική λογιστική μέθοδο, οφείλει να καταρτίζει για κάθε οικονομική χρήση τις προβλεπόμενες οικονομικές καταστάσεις, στις οποίες αποτυπώνονται η περιουσιακή του διάρθρωση, οι απαιτήσεις και οι υποχρεώσεις του, καθώς και τα αποτελέσματα της οικονομικής του διαχείρισης. Οι οικονομικές καταστάσεις περιλαμβάνουν τον ισολογισμό, την κατάσταση αποτελεσμάτων χρήσης και το προσάρτημα, ενώ συντάσσεται και ο πίνακας γενικής εκμετάλλευσης, σύμφωνα με τα προβλεπόμενα υποδείγματα του ανωτέρω Κλαδικού Λογιστικού Σχεδίου.
1.Γ. Κυρώσεις μη εφαρμογής της διπλογραφικής μεθόδου 
Η μη συμμόρφωση με τις υποχρεώσεις λογιστικής παρακολούθησης και χρηματοοικονομικής πληροφόρησης εξετάζεται σύμφωνα με τις εφαρμοστέες διατάξεις και τα πραγματικά περιστατικά.
1.Δ. Θεσμικό Πλαίσιο για την δυνατότητα ανάθεσης σε εξωτερικούς συνεργάτες   
Οι οικονομικές καταστάσεις υπογράφονται από λογιστή με ισχύουσα επαγγελματική ταυτότητα λογιστή–φοροτεχνικού Α΄ τάξης και τα απαιτούμενα νόμιμα προσόντα, καθώς και τεκμηριωμένη γνώση του κλαδικού λογιστικού σχεδίου ΟΤΑ του Π.Δ. 315/1999. Το αντικείμενο αφορά τις χρήσεις 2024 και 2025 και δεν περιλαμβάνει αυτοτελώς τη σύνταξη ισολογισμού έναρξης του Π.Δ. 54/2018.
Για την αντιμετώπιση περιπτώσεων στις οποίες Δήμοι και δημοτικά νομικά πρόσωπα παρουσιάζουν αντικειμενική αδυναμία πλήρους και λυσιτελούς εφαρμογής του Λ.Π.Γ.Κ είτε επειδή δεν υπηρετεί στον δήμο ή το δημοτικό Ν.Π.Δ.Δ. προσωπικό με τα κατάλληλα τυπικά και ουσιαστικά προσόντα, είτε επειδή το υφιστάμενο προσωπικό δεν καλύπτει τις αντίστοιχες οργανικές θέσεις της οικείας υπηρεσίας προβλέφθηκε στο άρθρο 379 του Ν. 5314/26 (ΦΕΚ 103 Α/29-06-2026) η δυνατότητα ανάθεσης σε εξωτερικούς συνεργάτες που διαθέτουν τα απαιτούμενα από τον νόμο προσόντα ή σε λογιστικά γραφεία που πληρούν τις τυπικές προϋποθέσεις, η διεξαγωγή κάθε εργασίας απαραίτητης για την εφαρμογή του ως νέου Λ.Π.Γ.Κ.
Αναλυτικά η διάταξη του άρθρου 379 του Ν. 5314/26 έχει ως ακολούθως :
[bookmark: _Hlk237873747]«1. Για τις ανάγκες συμμόρφωσης με το Λογιστικό Πλαίσιο της Γενικής Κυβέρνησης (Λ.Π.Γ.Κ.), οι δήμοι και οι περιφέρειες δύνανται να αναθέτουν σε εξωτερικούς συνεργάτες που διαθέτουν τα απαιτούμενα από τον νόμο προσόντα ή σε λογιστικά γραφεία που πληρούν τις τυπικές προϋποθέσεις, τη διεξαγωγή κάθε εργασίας απαραίτητης για την εφαρμογή του ως άνω Λ.Π.Γ.Κ..
2. Ανάθεση των υπηρεσιών της παρ. 1 σε εξωτερικούς συνεργάτες επιτρέπεται σε περίπτωση αντικειμενικής αδυναμίας πλήρους και λυσιτελούς εφαρμογής του Λ.Π.Γ.Κ., είτε επειδή δεν υπηρετεί στον δήμο ή την περιφέρεια προσωπικό με τα κατάλληλα τυπικά και ουσιαστικά προσόντα είτε επειδή το υφιστάμενο προσωπικό δεν καλύπτει τις αντίστοιχες οργανικές θέσεις της οικείας υπηρεσίας».

Συμπερασματικά βάσει: α) του άρθρου του άρθρου 379 του Ν. 5314/26 (ΦΕΚ 103 Α/29-06-2026), β) το γεγονός ότι στον Δήμο δεν υπηρετεί υπάλληλος με απαιτούμενη άδεια άσκησης επαγγέλματος λογιστή Α’ τάξης από το Οικονομικό Επιμελητήριο, γ) το γεγονός ότι ο Δήμος έχει χαρακτηρισθεί, από την σύστασή του, ως φορέας γενικής κυβέρνησης έχει υποχρέωση να συντάξει και να εγκρίνει τις προβλεπόμενες οικονομικές καταστάσεις των ετών 2024 και 2025 που αναφέρει το Π.Δ. 315/99 (Ισολογισμός χρήση, κατάρτιση αποτελεσμάτων χρήσης κτλ.) τεκμηριώνεται ότι πρέπει ο Δήμος να συνεργαστεί με εξωτερικό συνεργάτη που να διαθέτει να απαραίτητα τυπικά και ουσιαστικά προσόντα (άδεια Α’ τάξης από το Οικονομικό επιμελητήριο και εμπειρία στην τήρηση του κλαδικού λογιστικού σχεδίου). 

	[bookmark: _Hlk214521688]Ο ΣΥΝΤΑΞΑΣ

ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ
ΑΡΘΡΟ 1ο : ΠΕΡΙΓΡΑΦΗ ΤΩΝ ΠΑΡΕΧΟΜΕΝΩΝ ΥΠΗΡΕΣΙΩΝ
Η παρούσα μελέτη αφορά την κάλυψη της ανάγκης υποστήριξης της Δ/νσης Οικονομικών Υπηρεσιών του Δήμου Διρφύων - Μεσσαπίων για την σύνταξη των οικονομικών καταστάσεων για τα έτη 2024 & 2025, σύμφωνα με το κλαδικό λογιστικό σχέδιο των Ο.Τ.Α. (Π.Δ. 315/99)
Αναλυτικά : 
Σύνταξη των οικονομικών καταστάσεων για τα έτη 2024 & 2025, σύμφωνα με το κλαδικό λογιστικό σχέδιο των Ο.Τ.Α. (Π.Δ. 315/99)
Στο πλαίσιο αυτό ο ανάδοχος οικονομικός φορέας θα κληθεί να αναλάβει τις κάτωθι εργασίες:  
1. Προσαρμογή λογαριασμών για το κλείσιμο των χρήσεων 2024 & 2025
Αναλυτικά : 
· Τακτοποίηση των μεταβατικών λογαριασμών  ενεργητικού – παθητικού που σχηματίστηκαν στην προηγούμενη χρήση και εισαγωγή νέων βάσει στοιχείων από παραστατικά του φορέα
· Υπολογισμός και καταχώρηση προβλέψεων για επίδικες απαιτήσεις, βάσει υπολοίπων βεβαιωτικών καταλόγων (πχ προς παραγραφή) ή βεβαίωσης του φορέα για επισφαλή και επίδικες απαιτήσεις
· Υπολογισμός και καταχώρηση προβλέψεων για αποζημίωση προσωπικού λόγω αποχώρησης από την υπηρεσία 
· Υπολογισμός και καταχώρηση προβλέψεων για λοιπές προβλέψεις έκτακτων κινδύνων βάσει επιστολής δικηγόρου του φορέα
· Έλεγχος σε συνεργασία με την οικονομική και τεχνική υπηρεσία των τεχνικών έργων  και μελετών υπό εκτέλεση βάσει τιμολογίων, συμβάσεων και λογαριασμών εντολών πληρωμής  και επιμερισμός των αποπερατωθέντων βάσει βεβαιώσεων περαίωσης ή πρωτόκολλων οριστικής παραλαβής στους αντίστοιχους λογαριασμούς παγίων της γενικής λογιστικής και καταχώρηση στο μητρώο παγίων
· Υπολογισμός και ενημέρωση των αποσβέσεων των παγίων στο μητρώο παγίων και στη γενική λογιστική
· Σύνδεση των επιχορηγήσεων που χρηματοδοτείται ο φορέας και δωρεών, οι οποίες αφορούν επενδύσεις, σε ειδικό αρχείο ώστε να γίνει υπολογισμός και αποτύπωση των αποσβέσεων των αναλογουσών στην χρήση επιχορηγήσεων παγίων επενδύσεων
· Υπολογισμός και αποτύπωση της αποτίμησης των συμμετοχών του φορέα σε επιχειρήσεις, έλεγχος για πόσα που δόθηκαν για αύξηση μετοχικού κεφαλαίου ή οφειλόμενου κεφαλαίου
· Έλεγχος και αποτύπωση στοιχείων -δήλωσης φορολογίας εισοδήματος.
· Κάθε άλλο απαραίτητο για την σύνταξη των οικονομικών καταστάσεων υπολογισμό οικονομικού μεγέθους και αποτύπωσή του στην γενική λογιστική
· Εγγραφές διαμόρφωσης της γενικής εκμετάλλευσης και των αποτελεσμάτων χρήσης  και οριστικοποίηση των βιβλίων του διπλογραφικού συστήματος
2. Έκδοση των οικονομικών καταστάσεων των χρήσεων 2024 & 2025 σύμφωνα με την διπλογραφική λογιστική μέθοδο Βασικό αντικείμενο της Δράσης αυτής είναι η σύνταξη των οικονομικών καταστάσεων για τα έτη 2024 & 2025. Οι οικονομικές καταστάσεις θα είναι στη μορφή που επιβάλλει το ΠΔ 315/99 και θα αποτελούνται  από 
· Τον ισολογισμό χρήσης 
· Tην κατάσταση αποτελεσμάτων χρήσης 
· Tον πίνακα γενικής εκμετάλλευσης,
· Tο προσάρτημα του ισολογισμού, που περιέχει επεξηγηματικές πληροφορίες για τα στοιχεία του ισολογισμού
· Σχέδιο έκθεσης προς την Δημοτική Επιτροπή

3. Συνεργασία με τους ορκωτούς λογιστές – ελεγκτές που θα ορίσει ο Δήμος για τον έλεγχο των Οικονομικών καταστάσεων των ετών 2024 & 2025.
4. Παρουσίαση των Οικονομικών Καταστάσεων στο Δημοτικό Συμβούλιο
ΠΑΡΑΔΟΤΕΟ : Οι οικονομικές καταστάσεις των ετών 2024 και 2025 του Δήμου Διρφύων – Μεσσαπίων. Πιο συγκεκριμένα:
	ΙΤΛΟΣ ΥΠΗΡΕΣΙΑΣ
	ΜΟΝ. ΜΕΤΡΗΣΗΣ
	ΠΟΣΟΤΗΤΑ
	ΤΕΧΝΙΚΑ ΧΑΡΑΚΤΗΡΙΣΤΙΚΑ

	[bookmark: _Hlk524382447]Σύνταξη των οικονομικών
καταστάσεων χρήσης 2024
	Χρήση
	1
	· Εργασίες Τέλους Χρήσης 2024
· Έκδοση των οικονομικών καταστάσεων χρήσης 2024 σύμφωνα με την διπλογραφική λογιστική μέθοδο.
· Συνεργασία με τους ορκωτούς λογιστές – ελεγκτές που θα ορίσει ο Δ. Διρφύων - Μεσσαπίων για τον έλεγχο των Οικονομικών καταστάσεων χρήσης 2024

	Σύνταξη των οικονομικών
καταστάσεων χρήσης 2025
	Χρήση
	1
	· Εργασίες Τέλους Χρήσης 2025
· Έκδοση των οικονομικών καταστάσεων χρήσης 2025 σύμφωνα με την διπλογραφική λογιστική μέθοδο.
· Συνεργασία με τους ορκωτούς λογιστές – ελεγκτές που θα ορίσει ο Δ. Διρφύων - Μεσσαπίων για τον έλεγχο των Οικονομικών καταστάσεων χρήσης 2025

Η Αν  Προϊσταμένη
 Οικονομικών Υπηρεσιών




	Ρουμπής Γεώργιος 
ΔΕΑ Διοικητικού Λογιστικού
	Κορωναίου Βασιλική
ΠΕΑ Διοικητικού Οικονομικού





ΙΙΙ. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ
	ΤΙΤΛΟΣ ΥΠΗΡΕΣΙΑΣ
	ΜΟΝ. ΜΕΤΡΗΣΗΣ
	ΠΟΣΟΤΗΤΑ
	ΤΙΜΗ ΜΟΝΑΔΟΣ
	ΣΥΝΟΛΙΚΗ ΑΞΙΑ

	Σύνταξη οικονομικών καταστάσεων χρήσης 2024 βάσει Π.Δ. 315/1999
	Χρήση
	1
	12.000,00 €
	12.000,00 €

	Σύνταξη οικονομικών καταστάσεων χρήσης 2025 βάσει Π.Δ. 315/1999
	Χρήση
	1
	12.000,00 €
	12.000,00 €

	ΕΚΤΙΜ. ΑΞΙΑ ΣΥΜΒΑΣΗΣ
	24.000,00 €

	Φ.Π.Α.  24 %
	5.760,00 €

	ΣΥΝΟΛΙΚΗ ΔΑΠΑΝΗ
	29.760,00 €



Στην προσφορά του αναδόχου θα πρέπει να συμπεριληφθούν όλα τα έξοδα που μπορεί να απαιτηθούν για την ορθή εκτέλεση και την έγκαιρη παράδοση των ανωτέρω υπηρεσιών στον Δήμο, συμπεριλαμβανομένων και των τυχόν εξόδων αλληλογραφίας, έξοδα μετακίνησης, ασφάλισης, αμοιβής, διαμονής και σίτισης του προσωπικού ή/και των συνεργατών που θα απασχολήσει κ.ά.


	Ο ΣΥΝΤΑΞΑΣ
Ο Αν. Προϊστάμενος Τμήματος 
Προϋπολογισμού και Λογιστηρίου


	ΘΕΩΡΗΘΗΚΕ, Ψαχνά 09/10/2026
Η Αν  Προϊσταμένη
 Οικονομικών Υπηρεσιών




	Ρουμπής Γεώργιος 
ΔΕΑ Διοικητικού Λογιστικού
	Κορωναίου Βασιλική
ΠΕΑ Διοικητικού Οικονομικού






ΙV - ΣΥΓΓΡΑΦΗ ΥΠΟΧΡΕΩΣΕΩΝ
Άρθρο 1ο : Αντικείμενο της συγγραφής 
Αντικείμενο της παρούσας μελέτης αποτελεί η ανάθεση της υπηρεσίας της σύνταξης των οικονομικών καταστάσεων για τα έτη 2024 και 2025, σύμφωνα με την ανωτέρω Τεχνική Περιγραφή.

Άρθρο 2ο :  Εκτιμώμενη Αξία Σύμβασης – Πηγή Χρηματοδότησης
Η εκτιμώμενη αξία της σύμβασης ανέρχεται σε 29.760,00 € με ΦΠΑ 24%. Η δαπάνη θα βαρύνει τον προϋπολογισμό οικονομικού έτους 2026, με σχετικές πιστώσεις στους ΑΛΕ. 010.2420903.012 «Δαπάνη σύνταξης οικονομικών καταστάσεων χρήσης 2024» και ΑΛΕ 010.2420903.014 «Δαπάνη σύνταξης οικονομικών καταστάσεων χρήσης 2025»

Άρθρο 3ο: Κοινό Λεξιλόγιο για τις Δημόσιες Συμβάσιες
Σύμφωνα με τον Κανονισμό 213/2008 της Ευρωπαϊκής Επιτροπής, περί κοινού λεξιλογίου για τις δημόσιες συμβάσεις (CPV) η ανωτέρω υπηρεσία ταξινομείται με CPV υπό τους αριθμητικούς κωδικούς: 79211000-6 με τίτλο «Λογιστικές υπηρεσίες».

Άρθρο 4ο : Ισχύουσες διατάξεις
Οι παρεχόμενες υπηρεσίες θα πραγματοποιηθούν σύμφωνα με τις διατάξεις:
1. του Ν. 4412/2016 (ΦΕΚ 147 Α΄/08-08-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει,
2. του Ν. 5314/2026 (ΦΕΚ 103 Α΄/29-06-2026) «Κώδικας Τοπικής Αυτοδιοίκησης», και ιδίως του άρθρου 379 για την ανάθεση λογιστικών εργασιών σε εξωτερικούς συνεργάτες, καθώς και των άρθρων 515 έως 518 για τις χρηματοοικονομικές αναφορές,
3. του Ν. 5321/2026 (ΦΕΚ 114 Α΄/20-07-2026), με τον οποίο τροποποιήθηκαν διατάξεις του Κώδικα Τοπικής Αυτοδιοίκησης, και ιδίως των άρθρων 54 και 55 για τις καταργούμενες διατάξεις και την έναρξη ισχύος,
4. του Ν. 4270/14 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»,
5. του Π.Δ. 80/16 «Ανάληψη υποχρεώσεων από τους Διατάκτες», 
6. του Π.Δ. 315/99 (ΦΕΚ 302 Α΄), ≪Περί του ορισμού του περιεχομένου και του χρόνου ενάρξεως της εφαρμογής του Κλαδικού Λογιστικού Σχεδίου Δήμων και Κοινοτήτων
     (Ο.Τ.Α. Α΄ Βαθμού) ≫, όπως αυτές τροποποιήθηκαν και     ισχύουν
7. της παραγράφου Z’ του άρθρου 1 του Ν.4152/13 «Επείγοντα μέτρα εφαρμογής των   νόμων 4046/2012, 4093/2012 και 4127/2013».

Άρθρο 5ο: Διαδικασία Ανάθεσης – Κριτήρια Ανάθεσης
Η σύμβαση είναι δημόσια σύμβαση γενικών υπηρεσιών κάτω των ορίων και διέπεται από τον ν. 4412/2016, όπως ισχύει.
Η ανάθεση θα γίνει με τη διαδικασία της απευθείας ανάθεσης των άρθρων 118 και 120 του ν. 4412/2016. Η πρόσκληση υποβολής προσφοράς αναρτάται στο ΚΗΜΔΗΣ τουλάχιστον πέντε (5) ημέρες πριν από την κοινοποίηση της απόφασης ανάθεσης. Τηρούνται οι απαιτούμενες εγκρίσεις, δημοσιεύσεις και δημοσιονομικές δεσμεύσεις.
Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά αποκλειστικά βάσει της τιμής.

Άρθρο 6ο: Προϋποθέσεις συμμετοχής
Οι δικαιούμενοι συμμετοχής οικονομικοί φορείς και, σε περίπτωση ενώσεων τα μέλη αυτών, μπορούν να είναι φυσικά ή νομικά πρόσωπα, εγκατεστημένα σε:
· σε κράτος-μέλος της Ένωσης,
· σε κράτος-μέλος του Ευρωπαϊκού Οικονομικού Χώρου (Ε.Ο.Χ.),
· σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και
· σε τρίτες χώρες που δεν εμπίπτουν στην ανωτέρω περίπτωση γ' και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Άρθρο 7ο: Λόγοι αποκλεισμού 
Αποκλείεται από τη διαδικασία οποιοσδήποτε οικονομικός φορέας:  
7.1. Όταν συντρέχει λόγος υποχρεωτικού αποκλεισμού της παρ. 1 του άρθρου 73 του ν. 4412/2016, για τα αδικήματα και τα πρόσωπα που ορίζει η διάταξη, όπως ισχύει.
7.2 Εάν έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και εάν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.
Αν ο οικονομικός φορέας είναι Έλληνας πολίτης ή έχει την εγκατάσταση του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.
Οι ανωτέρω υποχρεώσεις δεν θεωρείται ότι έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.
Για την άρση ή τη μη εφαρμογή του αποκλεισμού ισχύουν οι εξαιρέσεις και προϋποθέσεις του άρθρου 7 του ν. 4412/2016, όπως ισχύει.
7.3.Δεν πληροί τις προϋποθέσεις τεχνικής επάρκειας του άρθρου 9 της παρούσας.

Άρθρο 8ο: Αποδεικτικά Μέσα
Ο ανάδοχος, πριν την έκδοση της απόφασης ανάθεσης, θα πρέπει να υποβάλλει τα αναφερόμενα στο παρόν άρθρο πιστοποιητικά, βεβαιώσεις και λοιπά αποδεικτικά μέσα εκτός και εάν τα έχει συνυποβάλλει με την προσφορά του.
Τα απαιτούμενα έγγραφα είναι τα ακόλουθα:
8.1 Απόσπασμα του σχετικού μητρώου (για την περίπτωση 8.1), όπως του ποινικού μητρώου ή, ελλείψει αυτού, ισοδύναμου εγγράφου που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο εν λόγω οικονομικός φορέας, από το οποίο προκύπτει ότι πληρούνται αυτές οι προϋποθέσεις. 
Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δ ικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.
Τα πρόσωπα για τα οποία απαιτείται απόδειξη μη συνδρομής ποινικών λόγων αποκλεισμού προσδιορίζονται σύμφωνα με το άρθρο 73 παρ. 1 του ν. 4412/2016, όπως ισχύει, ανάλογα με τη νομική μορφή του οικονομικού φορέα.
8.2 Πιστοποιητικό που εκδίδεται από την αρμόδια αρχή του οικείου κράτους – μέλους ή χώρας από το οποίο να προκύπτει ότι ο οικονομικός φορέας δεν έχει αθετήσει τις υποχρεώσεις του όσο αφορά στην: 
α) καταβολή φόρων
β) καταβολή εισφορών κοινωνικής ασφάλισης (κύρια και επικουρική για τους Έλληνες πολίτες και για τους οικονομικούς φορείς που έχουν την εγκατάστασή τους στην Ελλάδα).
Σε περίπτωση νομικών προσώπων, αφορά το νομικό πρόσωπο και όχι τα φυσικά πρόσωπα που τη διοικούν ή την εκπροσωπούν, εκτός εάν αυτά έχουν εργασιακή σχέση με την εταιρεία.  
Σε περίπτωση φυσικών προσώπων (ατομικών επιχειρήσεων), αφορά και όσους είναι ασφαλισμένοι ως εργοδότες ή ελεύθεροι επαγγελματίες σε οποιονδήποτε ασφαλιστικό οργανισμό.
Αν το κράτος-μέλος ή η εν λόγω χώρα δεν εκδίδει τέτοιου είδους έγγραφο ή πιστοποιητικό ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους -μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.
Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα ανωτέρω πιστοποιητικά ή ότι τα έγγραφα αυτά δεν καλύπτουν όλες τις περιπτώσεις.
Τα ανωτέρω αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).
Διευκρινίζεται ότι τα ζητούμενα δικαιολογητικά που έχουν εκδοθεί στην Ελλάδα, από το Δημόσιο, τους Ο.Τ.Α., τα Ν.Π.Δ.Δ., τα Δικαστήρια όλων των βαθμών κ.λπ. ως ορίζεται στο άρθρο 1 του Ν. 4250/2014, γίνονται δεκτά και σε ευκρινή φωτοαντίγραφα των πρωτοτύπων εγγράφων που εκδόθηκαν από τις υπηρεσίες και τους φορείς αυτούς ή των ακριβών αντιγράφων τους. Ομοίως, γίνονται δεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, καθώς και λοιπά φωτοαντίγραφα κατά τα οριζόμενα στον Ν. 4250/2014.

8.3. Προϋποθέσεις τεχνικής επάρκειας
Οι ενδιαφερόμενοι οικονομικοί φορείς πρέπει να πληρούν τις νόμιμες προϋποθέσεις άσκησης του επαγγέλματος και να διαθέτουν αποδεδειγμένη εμπειρία στην κατάρτιση οικονομικών καταστάσεων ΟΤΑ βάσει του Π.Δ. 315/1999. Η εμπειρία τεκμηριώνεται με συμβάσεις, βεβαιώσεις καλής εκτέλεσης ή άλλα πρόσφορα στοιχεία. Προσκομίζονται επίσης:
8.3.1. Άδεια επαγγελματικής ταυτότητας λογιστή - φοροτεχνικού
· Οι ελ. επαγγελματίες βεβαίωση από το Οικονομικό Επιμελητήριο (που να έχει εκδοθεί μέσα στο τρέχον έτος) στην οποία θα αναφέρεται ότι είναι κάτοχοι επαγγελματικής ταυτότητας Λογιστή - Φοροτεχνικού A Τάξης και ο αριθμός της αδείας τους
· Τα νομικά πρόσωπα :
· βεβαίωση από το Οικονομικό Επιμελητήριο (που να έχει εκδοθεί μέσα στο τρέχον έτος) στην οποία θα αναφέρεται ότι είναι κάτοχοι βεβαίωσης λειτουργίας εταιρείας παροχής λογιστικών – φοροτεχνικών υπηρεσιών και ο αριθμός της αδείας τους.
· την υπεύθυνη δήλωση που έχει καταθέσει στο Οικονομικό Επιμελητήριο ο κάτοχος επαγγελματικής ταυτότητας Λογιστή - Φοροτεχνικού A Τάξης (που να έχει εκδοθεί μέσα στο τρέχον έτος) από την οποία να προκύπτει ότι είναι εξουσιοδοτημένος να διενεργεί για λογαριασμό της εταιρείας όλες τις πράξεις που ανάγονται στο αντικείμενο εργασιών του λογιστή φοροτεχνικού.

Άρθρο 9ο: Έγγραφα της σύμβασης
Τα έγγραφα της σύμβασης είναι:
· Το συμφωνητικό και η απόφαση ανάθεσης, σύμφωνα με τη νομοθεσία.
· Η πρόσκληση και η παρούσα μελέτη (τεχνική έκθεση, τεχνικές προδιαγραφές, προϋπολογισμός και συγγραφή υποχρεώσεων).
· Η αποδεκτή τεχνική και οικονομική προσφορά του αναδόχου. Κανένας συμβατικός όρος δεν υπερισχύει των αναγκαστικού δικαίου διατάξεων.

Άρθρο 10ο: Ισχύς σύμβασης – Χρόνος εκτέλεσης
Η σύμβαση ισχύει από την υπογραφή της έως 31.12.2026. Οι εργασίες της χρήσης 2024 προηγούνται της οριστικοποίησης της χρήσης 2025, ώστε να διασφαλίζεται η συμφωνία των υπολοίπων έναρξης. Το αναλυτικό χρονοδιάγραμμα ανά χρήση καθορίζεται στη σύμβαση, εντός της συνολικής διάρκειας. Ο Δήμος διαθέτει εγκαίρως τα απαραίτητα βιβλία, αρχεία και δικαιολογητικά και ο ανάδοχος γνωστοποιεί εγγράφως τυχόν ελλείψεις που εμποδίζουν την εκτέλεση.

Άρθρο 11ο: Τόπος Εκτέλεσης 
Οι υπηρεσίες παρέχονται με επιτόπιες επισκέψεις στην έδρα του Δήμου και, όπου είναι εφικτό, εξ αποστάσεως. Η πρόσβαση σε πληροφοριακά συστήματα γίνεται μόνο κατόπιν εξουσιοδότησης, με ασφαλή μέσα και τήρηση της εμπιστευτικότητας και της νομοθεσίας περί προστασίας προσωπικών δεδομένων.

Άρθρο 12ο: Παραλαβή υπηρεσιών
Η παρακολούθηση και η παραλαβή γίνονται σύμφωνα με τα άρθρα 216 και 219 του ν. 4412/2016. Για την παρούσα σύμβαση, της οποίας η εκτιμώμενη αξία δεν υπερβαίνει το όριο του άρθρου 118 παρ. 1, η παραλαβή γίνεται με βεβαίωση του προϊσταμένου της υπηρεσίας για την οποία προορίζονται οι υπηρεσίες ή της υπηρεσίας που ορίζεται στην απόφαση ανάθεσης, κατά το άρθρο 219. Η παραλαβή ελέγχει την πληρότητα και τη συμμόρφωση των παραδοτέων ανά χρήση.

Άρθρο 13ο: Σταθερότητα τιμών
Η προσφερόμενη τιμή μονάδας θα δοθεί υποχρεωτικά σε «ευρώ». Η τιμή μονάδας της προσφοράς θα είναι σταθερή και αμετάβλητη κατά τη διάρκεια εκτέλεσης της σύμβασης και για κανένα λόγο και σε καμία αναθεώρηση δεν υπόκειται. 

[bookmark: OLE_LINK52][bookmark: OLE_LINK51]Άρθρο 14ο: Πληρωμή αναδόχου
Η πληρωμή γίνεται τμηματικά, μετά την ολοκλήρωση και παραλαβή του συνόλου των παραδοτέων κάθε χρήσης, για τη συμβατική αξία που αντιστοιχεί σε αυτήν, πλέον του αναλογούντος Φ.Π.Α. Απαιτούνται νόμιμο ηλεκτρονικό τιμολόγιο, βεβαίωση παραλαβής και τα λοιπά δικαιολογητικά του άρθρου 200 του ν. 4412/2016. Η αμοιβή των ορκωτών ελεγκτών δεν περιλαμβάνεται στην πληρωμή του αναδόχου.
Ο ανάδοχος οικονομικός φορέας, στο πλαίσιο εκτέλεσης της δημόσιας σύμβασης που θα συναφθεί σε συνέχεια της παρούσας μελέτης, θα έχει την υποχρέωση να προσκομίσει στον Δ. Διρφύων - Μεσσαπίων ηλεκτρονικά τιμολόγια που να είναι σύμφωνα με το ευρωπαϊκό πρότυπο έκδοσης ηλεκτρονικών τιμολογίων, όπως αυτό ορίζεται στην περ. 12 του άρθρου 149 του N. 4601/19 (ΦΕΚ 44 Α/09-03-2019).
Η πληρωμή διενεργείται εντός των προθεσμιών της υποπαρ. Ζ.5 του ν. 4152/2013, κατά κανόνα εντός τριάντα (30) ημερολογιακών ημερών από την παραλαβή του τιμολογίου ή, όταν προβλέπεται διαδικασία αποδοχής και το τιμολόγιο παραλαμβάνεται νωρίτερα, από την ολοκλήρωση της διαδικασίας αυτής. Σε περίπτωση καθυστέρησης εφαρμόζονται οι νόμιμες διατάξεις περί τόκων υπερημερίας.

Άρθρο 15ο: Ζημιές – Ατυχήματα 
Ο ανάδοχος λαμβάνει τα αναγκαία μέτρα ασφάλειας για το προσωπικό του και την πρόληψη ζημιών κατά την εκτέλεση της σύμβασης. Ευθύνεται για πράξεις ή παραλείψεις του και των προσώπων που χρησιμοποιεί, σύμφωνα με την κείμενη νομοθεσία. Η ευθύνη κάθε συμβαλλομένου κρίνεται κατά τις εφαρμοστέες διατάξεις.

Άρθρο 16ο: Τροποποίηση και παράταση της σύμβασης
Η σύμβαση δύναται να τροποποιηθεί βάσει των οριζόμενων στο άρθρο 132 του Ν.4412/16, όπως έχει τροποποιηθεί και ισχύει. 
Τυχόν παράταση της διάρκειας χορηγείται με αιτιολογημένη απόφαση του αρμόδιου οργάνου, υπό τις προϋποθέσεις του άρθρου 217 του ν. 4412/2016 και κατόπιν εμπρόθεσμου αιτήματος του αναδόχου, όπου απαιτείται. Η παράταση χρόνου δεν αποτελεί δικαίωμα προαίρεσης ούτε συνεπάγεται αυτομάτως αύξηση του συμβατικού τιμήματος. Δεν προβλέπεται πρόσθετο οικονομικό αντικείμενο προαίρεσης.

Άρθρο 17ο: Κρατήσεις
[bookmark: OLE_LINK55][bookmark: OLE_LINK54][bookmark: OLE_LINK53]Ο Ανάδοχος, σύμφωνα με τις ισχύουσες διατάξεις, βαρύνεται με όλους τους φόρους, τέλη και κρατήσεις που ισχύουν κατά την ημέρα υπογραφής της σύμβασης, πλην του Φ.Π.Α., ο οποίος  βαρύνει την αναθέτουσα αρχή . Ιδίως βαρύνεται με τις ακόλουθες κρατήσεις: 
α) Κράτηση 0,1% υπέρ της Ενιαίας Αρχής Δημοσίων Συμβάσεων (ΕΑΔΗΣΥ), σύμφωνα με το άρθρο 7 του ν. 4912/2022, επί της αξίας κάθε πληρωμής προ φόρων και κρατήσεων, χωρίς Φ.Π.Α.
Η κράτηση υπέρ ΕΑΔΗΣΥ δεν επιβαρύνεται με τέλος χαρτοσήμου, εισφορά ΟΓΑ χαρτοσήμου ή Ψηφιακό Τέλος Συναλλαγής, σύμφωνα με το ισχύον καθεστώς από 01.12.2024. Εφαρμόζονται τυχόν άλλες νόμιμες κρατήσεις που ισχύουν κατά την πληρωμή.
Επίσης σε κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Άρθρο 18ο: Επίλυση διαφορών
Οι διοικητικές προσφυγές και η δικαστική επίλυση διαφορών κατά την εκτέλεση διέπονται από τα άρθρα 205 και 205Α του ν. 4412/2016, όπως ισχύουν.

Άρθρο 19ο: Γενικοί όροι - προϋποθέσεις
· Για την εκτέλεση της σύμβασης, ισχύουν τα οριζόμενα στα άρθρα 200-205 έως και 216-220, του Ν. 4412/2016, όπως έχει τροποποιηθεί και ισχύει. Για κάθε θέμα που δεν ρυθμίζεται με την παρούσα, εφαρμόζονται οι διατάξεις του Ν. 4412/2016 και του Ν. 5314/2026 «Κώδικας Τοπικής Αυτοδιοίκησης», όπως τροποποιήθηκαν και ισχύουν, καθώς και η λοιπή σχετική νομοθεσία.
· Ο ανάδοχος παραμένει υπεύθυνος για την εκτέλεση του συνόλου της σύμβασης. Τυχόν υπεργολαβία ή αντικατάσταση αναδόχου επιτρέπεται μόνο υπό τις προϋποθέσεις των άρθρων 131 και 132 του ν. 4412/2016, όπου εφαρμόζονται.

	Ο ΣΥΝΤΑΞΑΣ
Ο Αν. Προϊστάμενος Τμήματος 
Προϋπολογισμού και Λογιστηρίου


	ΘΕΩΡΗΘΗΚΕ, Ψαχνά 09/10/2026
Η Αν  Προϊσταμένη
 Οικονομικών Υπηρεσιών



	Ρουμπής Γεώργιος 
ΔΕΑ Διοικητικού Λογιστικού
	Κορωναίου Βασιλική
ΠΕΑ Διοικητικού Οικονομικού



 (
2
)
image1.png




